Narges Mohammadi

Narges Mohammadi (født 1972) er en iransk menneskerettsaktivist. Den 6. oktober 2023 kunngjorde Den norske nobelpriskomiteen at Narges Mohammadi var årets vinner av Nobels fredspris, for sin kamp mot undertrykking av kvinner i Iran og sin kamp for menneskerettigheter og frihet for alle.

Hun er utdannet fysiker fra Imam Khomeini internasjonale universitet, og har arbeidet som ingeniør i Teheran.

Den 6. november 2023 ble det meldt at Narges Mohammadi hadde innledet en sultestreik. Sultestreiken ble avsluttet etter to dager, da hun ble innbrakt på sykehus for hjerteproblemer. Hun oppnådde å bli transportert til sykehuset uten å måtte tildekke håret.
Liv og virke
Narges Mohammadi ble født i Zanjan i Iran og vokste opp i de kurdiske byene Oshnavieh og Qorveh i Kurdistan-provins og Karaj.https://english.sawtbeirut.com/world/iranian-human-rights-activist-narges-mohammadi-gets-nobel-peace-prize/https://anfenglishmobile.com/women/nobel-peace-prize-goes-to-jailed-iranian-activist-narges-mohammadi-69676https://anfenglishmobile.com/women/nobel-peace-prize-goes-to-jailed-iranian-activist-narges-mohammadi-69676https://citypopulation.de/en/iran/kordestan/qorveh/1205021462__qorveh/

Hun ble i 2010, etter inngrep av myndighetene, avskjediget på politisk grunnlag. Hun har i mange år kjempet mot at politiske fanger skal kunne fengsles uten rettergang og for kvinners rettigheter i Iran, for dette arbeidet har hun blitt idømt fengselsstraff og reiseforbud. Mohammadi er aktiv innen Defenders of Human Rights Center i Iran og i Iranian National Peace Council. I september 2011 ble hun arrestert, og i oktober dømt til 11 års fengsel for propaganda mot staten. Hun har (per oktober 2023) blitt fengslet totalt 13 ganger og dømt fem ganger. Til sammen er hun dømt til 31 år i fengsel og 154 piskeslag. Per oktober 2023 sitter hun fengslet i Evin-fengselet, som betegnes som Irans mest beryktede fengsel.

Da vinneren av Nobels fredspris i 2003 Shirin Ebadi i 2010 ble tildelt den østerrikske menneskerettighetsprisen Felix-Ermacora-Menschenrechtspreis, tilegnet hun prisen til Narges Mohammadi, og uttalte at «denne modige kvinnen fortjener denne prisen mer enn meg» (engelsk: «This courageous woman deserves this award more than I do,»).

I 2011 ble hun tildelt Per Anger-prisen. I 2023 var hun en av tre mottagere av Olof Palme-prisen. Hun ble tildelt Nobels fredspris i 2023 «for hennes kamp mot undertrykkelse av kvinner i Iran, og hennes kamp for å fremme menneskerettigheter for alle».

 Familie 
Narges Mohammadi er gift med journalisten Taghi Rahmani, som også er menneskerettsaktivist og som per 2023 bor i eksil i Frankrike. Ekteparet har to barn som er tvillinger, datteren Kiana og sønnen Ali. Barna bodde (pr. 2023) begge med sin far.

 Priser og tildelinger 
 2009: Alexander Langer-prisen
 2011: Per Anger-prisen
 2016: Weimar menneskerettighetspris
 2018: Andrei Sakharov-prisen fra American Physical Society
 2022: Listet av BBC som en av 100 mest inspirerende og innflytelsesrike kvinner
 2023: Olof Palme-prisen
 2023: UNESCO/Guillermo Cano World Press Freedom Prize, delt med Elaheh Mohammadi og Niloofar Hamedi
 2023: Nobels fredspris

 Bibliografi 


 Referanser 

 Eksterne lenker 


Kategori:Per Anger-prisen
Kategori:Personer fra provinsen Zanjan
Kategori:Iranske journalister
Kategori:Iranske aktivister
Kategori:Nobelprisvinnere (fred)